

Prosjekter – eksterne midler

Prosjektbudsjett, økonomisk oppfølging og årsavslutning

Økonomisenteret, april 2018

Innhold

[1. Prosjektbudsjett i drift – ekstern finansiering 2](#_Toc509557929)

[1.1 Kriterier fra tilsagnsgiver 2](#_Toc509557930)

[1.2 Interne økonomirutiner 2](#_Toc509557931)

[1.3 Eksempel - prosjektbudsjett 2](#_Toc509557932)

[2. Budsjettoppfølging - prosjekt i drift 3](#_Toc509557933)

[2.1 Eksempel – budsjettoppfølging prosjekt 3](#_Toc509557934)

[3. Årsavslutning - prosjekt i drift 3](#_Toc509557935)

[3.1 Eksempel – avsetning bundet fond 3](#_Toc509557936)

[3.2 Eksempel – bruk av bundet fond 4](#_Toc509557937)

[4. Tilbakebetaling – ubrukte tilskuddsmidler 5](#_Toc509557938)

[4.1 Eksempel – tilbakebetaling tilskudd 5](#_Toc509557939)

## Prosjektbudsjett i drift – ekstern finansiering

Prosjektbudsjett skal utarbeides når det mottas eksterne midler til prosjekter. Det er viktig at prosjektbudsjettet knyttes både mot kriterier fra tilsagnsgiver, og interne rutiner for oppfølging av prosjekter.

Fra budsjettåret 2017 og framover, beholdes prosjektets mva-kompensasjon som del av inntektsgrunnlaget i prosjektet.

### 1.1 Kriterier fra tilsagnsgiver

* Prosjektperiode – varighet
* Skal det rapporteres for bruk av midlene, i såfall hvordan
* Skal revisor attestere regnskapsrapporten, frister
* Delrapportering, frister
* Delutbetalinger, frister
* Budsjett/plan for bruk av midlene
* Avsetning av ubrukte midler ved årets slutt
* Bruk av avsatte midler påfølgende år
* Tilbakebetaling av ikke brukte midler
* Behandling av mva-kompensasjon

### 1.2 Interne økonomirutiner

* Prosjektnummer opprettes (Økonomi, lønnssystem, evt. egne fagpesifikke system)
* Kontering av lønn/reiser meldes til Personal- og organisasjonssenteret (PO). Husk prosjektnr.
* Økonomioppfølging i Unit 4 – Rapport B002, og i tillegg samarbeid med økonomi. *(B002 – B-kontroll prosjekt/ansvar).*

### 1.3 Eksempel - prosjektbudsjett

I oversikt nedenfor har ansvar 224100 mottatt 100 000 kroner i prosjektmidler fra staten. Midlene utbetales i løpet av inneværende år, og eventuelle ubrukte midler ved årsslutt kan settes av på bundet fond.

Utarbeidet prosjektbudsjett overføres til økonomisystemet så tidlig som mulig inn i det nye regnskapsåret.



## Budsjettoppfølging - prosjekt i drift

I årets siste budsjettoppfølging, og i forkant av årsavslutningen, vurderer prosjektleder (i samråd med økonomi), om tidligere utarbeidet prosjektbudsjett er realistisk i forhold til det som faktisk skjer i løpet av året.

Ved forventning om større avvik i forhold til budsjett, bør budsjettet reguleres slik at korrigerte forventninger for resten av året framkommer.

### 2.1 Eksempel – budsjettoppfølging prosjekt

I oversikten nedenfor forventes det at utgiftene blir 25 000 kroner lavere enn budsjettert dette året. Siden tilskuddsgiver åpner for å sette av ubrukte tilskuddsmidler på fond, budsjetteres det med avsetning til bundet fond ved årsslutt.



*Endringer merket med rødt*

Tabellen viser at endring på budsjettposter med mva. gir endringer også på mva. kto. 14290/17290.

## Årsavslutning - prosjekt i drift

I løpet av des-jan. skal prosjektleder (i samråd med økonomi) avklare økonomisk status på prosjekter med ekstern finansiering.

### 3.1 Eksempel – avsetning bundet fond

I oversikt på neste side er det belastet mindre utgifter enn inntekter i løpet av budsjettåret. Innen fristen midten av januar, er det derfor avsatt 38 400 kroner til bundet fond, konto 15501.

Er det avtalt med tilskuddsgiver at midlene skal brukes påfølgende budsjettår, kan det i neste års budsjett tas høyde for bruk av fond, konto 19501 i budsjettet.



*Endringer merket med rødt*

Avsetning til bundet fond skal alltid dokumenteres med:

1. Tilsagnsbrev el. Fra ekstern tilsagnsgiver hvor det fremgår beløp, formål og for hvilken periode tilskuddsmidler er gitt/forutsettes disponert.
2. Unit 4 regnskapsrapport hvor det tydelig fremgår at det gjenstår ubrukte midler som kan settes av til bundet driftsfond (B-002-B.kontroll prosjekt/ansvar).

### 3.2 Eksempel – bruk av bundet fond

I oversikt på nedenfor er det belastet mer utgifter enn inntekter i løpet av budsjettåret. Innen fristen i midten av januar, er det derfor brukt 27 221 kroner av bundet fond, konto 19501. I eksempel er merforbruk oppdaget i tilknytning til budsjettoppfølging, og det er foretatt budsjettregulering i henhold til nye forventninger som del av oppfølgingen. Siden prosjektet har midler på bundet fond, er det budsjettert med bruk av disse i inneværende regnskapsår.



*Endringer merket med rødt*

Bruk av bundet fond skal alltid dokumenteres med:

1. Henvisning til bilagsnummer hvor avsetning ble gjort.
2. Unit 4 regnskapsrapport hvor det tydelig fremgår behov for bruk av fondsmidlene (B-002-B.kontroll prosjekt/ansvar).

## Tilbakebetaling – ubrukte tilskuddsmidler

Dersom et prosjekt avsluttes med mindreforbruk eller med avsatte midler på fond, er det kriterier gitt av tilsagnsgiver som avgjør om midlene skal brukes påfølgende år eller tilbakebetales.

I tilfeller hvor tilskudd tilbakebetales, skal det anmodes om faktura fra tilskuddsgiver. Det er viktig at faktura inneholder opplysninger om prosjektnummer, og at riktig ressursnummer registreres i felt for referanse på faktura.

### 4.1 Eksempel – tilbakebetaling tilskudd

I eksempel nedenfor avsluttes prosjektet uten at avsatte midler er brukt etter hensikten. Etter avtale med tilskuddsgiver tilbakebetales derfor midlene som vist i oversikt nedenfor.

